text: обмен на класифицирана информация, разпоредбите на такова споразумение се прилагат в контекста на дадена операция за управление на кризи на ЕС.РАЗДЕЛ IIРАЗПОРЕДБИ ОТНОСНО УЧАСТИЕ В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИЧлен 5Личен състав, предоставен на гражданска операция за управление на кризи на ЕС1. Република Турция гарантира, че нейният личен състав, предоставен на гражданската операция за управление на кризи на ЕС, изпълнява своята мисия в съответствие със:- съвместното действие и последващите изменения, както се указва в член 2, параграф 1 от настоящото споразумение,- оперативния план,- мерките за прилагане.2. Република Турция информира своевременно ръководителя на мисията на гражданската операция за управление на кризи на ЕС и генералния секретариат на Съвета на Европейския съюз относно всяка промяна в нейното участие в гражданската операция за управление на кризи на ЕС.3. Членовете на личния състав, предоставен на гражданската операция за управление на кризи на ЕС, преминават медицински преглед, ваксинация и трябва да бъдат признати за клинично здрави за служба от компетентен орган от Република Турция. Членовете на личния състав, предоставен на гражданската операция за управление на кризи на ЕС, представят копие от това удостоверяване.Член 6Командна система1. Личният състав, предоставен от Република Турция, изпълнява своите задължения и следва поведение единствено предвид на интереса на гражданската операция за управление на кризи на ЕС.2. Всички членове на личния състав остават под цялостното командване на своите национални органи.3. Националните власти прехвърлят оперативния контрол на ръководителя на мисията на гражданската операция за управление на кризи на ЕС, който упражнява това командване посредством йерархична структура на командване и контрол.4. Ръководителят на мисията ръководи гражданската операция за управление на кризи на ЕС и поема нейното ежедневно ръководство.5. Република Турция има еднакви права и задължения по отношение на ежедневното управление на операцията като участващите в операцията държави-членки на Европейския съюз в съответствие с правните документи, посочени в член 2, параграф 1 от настоящото споразумение.6. Ръководителят на мисията на гражданската операция за управление на кризи на ЕС отговаря за дисциплинарния контрол над личния състав на гражданската операция за управление на кризи на ЕС. При нужда се предприемат дисциплинарни действия от заинтересованата национална власт.7. Назначава се лице за връзка с националния контингент от Република Турция (NPC), за да представлява нейния национален контингент в операцията. NPC се отчита пред ръководителя на мисията на гражданската операция за управление на кризи на ЕС по национални въпроси и отговаря за ежедневната дисциплина на контингента.8. Решението за прекратяване на операцията се взема от Европейския съюз след консултация с Република Турция, при условие че Република Турция все още участва в гражданската операция за управление на кризи на ЕС на датата на прекратяването на операцията.Член 7Финансови аспекти1. Република Турция поема всички разходи, свързани с нейното участие в операцията, освен разходите, които са предмет на общо финансиране, както се посочва в оперативния бюджет на операцията. Това не засяга член 8.2. В случай на смърт, нараняване, загуба или увреда на физически или юридически лица от държавата (държавите), в която(които) се провежда операцията, Република Турция при установяване на нейната отговорност заплаща обезщетение в съответствие с условията, предвидени в споразумението относно статуса/правното положение на мисията, ако


text: има такова, както се посочва в член 3, параграф 1 от настоящото споразумение.Член 8Участие в оперативния бюджет1. Република Турция участва във финансирането на оперативния бюджет на гражданската операция за управление на кризи на ЕС.2. Финансовото участие на Република Турция в оперативния бюджет съставлява по-малката сума от следните две алтернативи:a) този дял от референтната сума, който е пропорционален на съотношението на нейния БВП спрямо съвкупността от всички БВП на всички държави, участващи в оперативния бюджет на операцията; илиб) този дял от референтната сума за оперативния бюджет, който е пропорционален на съотношението на числеността на нейния личен състав, участващ в операцията, спрямо съвкупната численост на личния състав на всички държави, участващи в операцията.3. Независимо от параграфи 1 и 2, Република Турция не взема никакво участие във финансирането на командировъчните/дневните, изплащани на личния състав на държавите-членки на Европейския съюз.4. Независимо от параграф 1 Европейският съюз по принцип изключва трети държави от финансово участие в конкретна гражданска операция за управление на кризи на ЕС, когато:a) Европейският съюз реши, че третата държава, участваща в операцията, предоставя значимо участие, което е съществено за тази операция; илиб) третата държава, участваща в операцията, има БВП на глава от населението, който не надвишава този на която и да е държава-членка на Европейския съюз.5. Сключва се спогодба относно практическите модалитети на плащането между ръководителя на мисията на гражданската операция за управление на кризи на ЕС и съответните административни служби на Република Турция относно участието на Република Турция в оперативния бюджет на гражданската операция за управление на кризи на ЕС. Тази спогодба включва, inter alia, следните разпоредби:a) засегнатата сума;б) уговорките за плащането на финансовото участие;в) процедурата за финансова проверка.РАЗДЕЛ IIIРАЗПОРЕДБИ ОТНОСНО УЧАСТИЕ ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИЧлен 9Участие във военната операция за управление на кризи на ЕС1. Република Турция гарантира, че нейните въоръжени сили и личният състав, участващи във военната операция за управление на кризи на ЕС, изпълняват своята мисия в съответствие със:- съвместното действие и последващите изменения, както се указва в член 2, параграф 1 от настоящото споразумение,- оперативния план,- изпълнителните мерки.2. Личният състав, предоставен от Република Турция, изпълнява своите задължения и следва поведение единствено предвид интереса на военната операция за управление на кризи на ЕС.3. Република Турция информира оперативния командир на ЕС своевременно относно всякаква промяна в своето участие в операцията.Член 10Командна система1. Всички въоръжени сили и целият личен състав, участващ във военната операция за управление на кризи на ЕС, остава под цялостното командване на своите национални органи.2. Националните власти прехвърлят оперативното и тактическото командване и/или контрола над техните въоръжени сили и личен състав на оперативния командир на ЕС. Оперативният командир на ЕС е оправомощен да делегира своите правомощия.3. Република Турция има еднакви права и задължения по отношение на ежедневното управление на операцията като участващите държави-членки на Европейския съюз.4. Оперативният командир на ЕС, след консултации с Република Турция, по всяко време може да поиска оттеглянето на участието на Република Турция.5. Назначава се един висш военен представител (ВВП) от страна на Република Турция, който представлява нейния национален контингент във военната операция за управление на кризи на ЕС. ВВП

type: contracts

jurisdiction: EU


text: провежда консултации с командира на въоръжените сили на ЕС по всички въпроси във връзка с операцията и отговаря за ежедневната дисциплина на контингента.Член 11Финансови аспекти1. Без да се засяга член 12, Република Турция поема всички разходи, свързани с нейното участие в операцията, освен ако разходите са предмет на общо финансиране, както се предвижда в правните документи, указани в член 2, параграф 1 от настоящото споразумение, както и в Решение 2004/197/ОВППС на Съвета от 23 февруари 2004 г. за установяването на механизъм за администриране на финансирането на общите разходи на операциите на ЕС, които имат военни или отбранителни последици [2].2. В случай на смърт, нараняване, загуба или увреда на физически или юридически лица от държавата (държавите), в която(които) се провежда операцията, Република Турция при установяване на нейната отговорност заплаща обезщетение в съответствие с условията, предвидени в споразумението относно статута на въоръжените сили, ако има такова, както се указва в член 3, параграф 1 от настоящото споразумение.Член 12Участие в общите разходи1. Република Турция участва във финансирането на оперативния бюджет на военната операция за управление на кризи на ЕС.2. Финансовото участие на Република Турция в оперативния бюджет съставлява по-малката сума от следните две алтернативи:a) този дял от референтната сума, който е пропроционален на съотношението на нейния БВП спрямо съвкупността от всички БВП на всички държави, участващи в оперативния бюджет на операцията; илиб) този дял от референтната сума за оперативния бюджет, който е пропорционален на съотношението на броя на нейния личен състав, участващ в операцията, спрямо съвкупния брой на личния състав на всички държави, участващи в операцията.При изчисляването от параграф 2, буква б), когато Република Турция участва само с личен състав в оперативния щаб или в щаба на въоръжените сили, използваното съотношение е това на нейния личен състав спрямо съвкупната численост на личния състав на съответния щаб. В противен случай съотношението е това на целия личен състав, предоставен от Република Турция, спрямо съвкупния личен състав на операцията.3. Независимо от параграф 1 Европейският съюз по принцип освобождава трети държави от финансово участие в общите разходи на дадена конкретна военна операция за управление на кризи на ЕС, когато:a) Европейският съюз реши, че третата държава, участваща в операцията, предоставя значимо участие в активите и/или възможностите, които са съществени за тази операция; илиб) третата държава, участваща в операцията, има БВП на глава от населението, който не надвишава този на която и да е държава-членка на Европейския съюз.4. Сключва се спогодба между администратора, предвиден в Решение 2004/197/ОВППС, и компетентните административни органи на Република Турция. Тази спогодба включва, inter alia, разпоредби относно:a) засегнатата сума;б) уговорките за плащането на финансовото участие;в) процедурата за финансова проверка.РАЗДЕЛ IVЗАКЛЮЧИТЕЛНИ РАЗПОРЕДБИЧлен 13Уговорки за изпълнение на споразумениетоБез да се засягат разпоредбите на член 8, параграф 5 и член 12, параграф 4, всякакви необходими технически и административни уговорки в изпълнение на прилагането на настоящото споразумение се сключват между генералния секретар на Съвета на Европейския съюз, върховния представител за Общата външна политика и политиката за сигурност и подходящите власти на Република Турция.Член 14НеизпълнениеВ случай че някоя от страните не изпълни своите задължения, предвидени в предишните членове, другата страна


text: има правото да прекрати настоящото споразумение чрез връчването на предизвестие от един месец.Член 15Уреждане на споровеСпоровете относно тълкуването или прилагането на настоящото споразумение се уреждат посредством дипломатически средства между страните.Член 16Влизане в сила1. Настоящото споразумение влиза в сила на първия ден от първия месец след като страните взаимно се нотифицират относно изпълнението на вътрешните процедури, необходими за тази цел.2. Настоящото споразумение е предмет на преглед не по-късно от 1 юни 2008 г. и впоследствие поне на всеки три години.3. Настоящото споразумение може да бъде изменено въз основата на взаимно писмено споразумение между страните.4. Настоящото споразумение може да бъде денонсирано от една страна чрез писмено известие за денонсиране, направено до другата страна. Такова денонсиране поражда действие шест месеца след получаването на уведомление от другата страна.Съставено в Брюксел на двадесет и деветия ден от месец юни през две хиляди и шеста година, на английски език в четири копия.+++++ TIFF +++++За Европейския съюз+++++ TIFF +++++За Република Турция[1] ОВ L 101, 11.4.2001 г., стр. 1. Решение, последно изменено с Решение 2005/952/ЕО (ОВ L 346, 29.12.2005 г., стр. 18).[2] ОВ L 63, 28.2.2004 г., стр. 68. Решение, последно изменено с Решение 2005/68/ОВППС (ОВ L 27, 29.1.2005 г., стр. 59).--------------------------------------------------20060629ТЕКСТ НА ДЕКЛАРАЦИИТЕДекларация от държавите-членки на ЕС:"Държавите-членки на ЕС, които прилагат дадено съвместно действие на ЕС за операция по управление на кризи в ЕС, в която участва Република Турция, ще се стремят, доколкото техните вътрешни правни системи им позволяват, да се отказва доколкото е възможно от искове срещу Република Турция за вреди, смърт на техни служители, или щета или загуба на активи, притежавани от самите тях и използвани по време на операцията по управление на кризи в Европейски съюз, ако тези вреди, смърт, щета или загуба:- са причинени от служители на Република Турция в изпълнение на техните задължения във връзка с операцията по управление на кризи в ЕС, с изключение на случаите на груба небрежност или на умишлено деяние, или- възникват от употребата на активи, притежавани от Република Турция, при условие че тези активи са били използвани във връзка с операцията и с изключение на случаите на груба небрежност или на умишлено деяние от страна на служителите на Република Турция, които използват тези активи по време на операцията по управление на кризи в ЕС."Декларация от Република Турция:"Република Турция, като се асоциира сама към дадено съвместно действие на ЕС за операция по управление на кризи в ЕС, ще се стреми, доколкото нейната вътрешна правна система й позволява, да се отказва доколкото е възможно от искове срещу другите държави, участващи в операцията по управление на кризи в ЕС, за вреди, смърт на член от персонала й, или щета или загуба на активи, притежавани от самата нея и използвани по време на операцията по управление на кризи в ЕС, ако тези вреди, смърт, щета или загуба:- са причинени от служители в изпълнение на техните задължения във връзка с операцията по управление на кризи в ЕС, с изключение на случаите на груба небрежност или на умишлено деяние, или- възникват от употребата на активи, притежавани от държави, участващи в операцията по управление


text:
 1.12.2011
 BG
 Официален вестник на Европейския съюз
 L 318/48
 РЕШЕНИЕ НА СЪВМЕСТНИЯ КОМИТЕТ НА ЕИП
 No 108/2011
 от 30 септември 2011 година
 за изменение на приложение XXI (Статистика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXI към Споразумението бе изменено с Решение на Съвместния комитет на ЕИП No 89/2011 от 1 юли 2011 г. (1)
 (2)
 Регламент (ЕС) No 1151/2010 на Комисията от 8 декември 2010 г. за прилагане на Регламент (ЕО) No 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни (2) следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 18шб (Регламент (ЕО) No 1201/2009 на Комисията) от приложение XXI към Споразумението се създава следната точка:
 „18шв.
 32010 R 1151: Регламент (ЕС) No 1151/2010 на Комисията от 8 декември 2010 г. за прилагане на Регламент (ЕО) No 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни (ОВ L 324, 9.12.2010 г., стр. 1).“
 Член 2
 Текстовете на Регламент (ЕС) No 1151/2010 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 септември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 262, 6.10.2011 г., стр. 61.
 (2) ОВ L 324, 9.12.2010 г., стр. 1.
 (3) Без отбелязани конституционни изисквания.


text:
 Важна правна забележка
 |
 21997D0313(01)
 Официален вестник n° L 071 , 13/03/1997 стр. 0027 - 0028 специално чешко издание глава 11 том 02 стр. 203 - 204 специално испанско издание глава 11 том 02 стр. 203 - 204 специално унгарско издание глава 11 том 02 стр. 203 - 204 специално литвийско издание глава 11 том 02 стр. 203 - 204 LV.ES глава 11 том 02 стр. 203 - 204 MT.ES глава 11 том 02 стр. 203 - 204 PL.ES глава 11 том 02 стр. 203 - 204 SK.ES глава 11 том 02 стр. 203 - 204 специално словенско издание глава 11 том 02 стр. 203 - 204
 Решение на Съвместния комитет на ЕИПNo 60/96от 22 ноември 1996 годиназа изменение на приложение II (Технически норми, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 51/96 на Съвместния комитет на ЕИП [1];като има предвид, че Директива 95/39/ЕО на Съвета от 17 юли 1995 г. за изменение на приложенията към Директиви 86/362/ЕИО и 86/363/ЕИО относно определянето на максимални количества на остатъци от пестициди във и върху зърнените култури и храните от животински произход [2], трябва да бъде включена в Споразумението,РЕШИ:Член 11. Добавя се следното тире в точка 38 (Директива 86/362/ЕИО на Съвета) от глава ХII на приложение II към Споразумението:- "— 395 L 0039: Директива 95/39/ЕО на Съвета от 17 юли 1995 г. (ОВ L 197, 22.8.1995 г., стр. 29), поправена в ОВ L 164, 3.7.1996 г., стр. 23."2. Добавя се следното тире в глава ХII, точка 39 (Директива 86/363/ЕИО на Съвета) от приложение II към Споразумението:- "— 395 L 0039: Директива 95/39/ЕО на Съвета от 17 юли 1995 г. (ОВ L 197, 22.8.1995 г., стр. 29), поправена в ОВ L 164, 3.7.1996 г., стр. 23."Член 2Текстовете на Директива 95/39/ЕО на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 декември 1996 г., при условие че всички нотификации в съответствие с член 103, параграф 1 от Споразумението са представени пред Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 22 ноември 1996 година.За Съвместния комитет на ЕИППредседателH. Hafstein[1] ОВ L 21, 23.1.1997 г., стр. 6.[2] ОВ L 197, 22.8.1995 г., стр. 29.--------------------------------------------------


text:
 Важна правна забележка
 |
 22006D0037
 Официален вестник n° L 147 , 01/06/2006 стр. 0056 - 0057
 Решение на Съвместния комитет на ЕИПNo 37/2006от 10 март 2006 годиназа изменение на приложение XXII (Дружествено право) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XXII към Споразумението е изменено с Решение No 158/2005 на Съвместния комитет на ЕИП от 2 декември 2005 г. [1](2) Регламент (ЕО) No 1751/2005 на Комисията от 25 октомври 2005 г. за изменение на Регламент (ЕО) No 1725/2003 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета по отношение на МСФО 1, IAS 39 и ПКР 12 [2] следва да се включи в Споразумението.(3) Регламент (ЕО) No 1864/2005 на Комисията от 15 ноември 2005 г. за изменение на Регламент (ЕО) No 1725/2003 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета по отношение на Международен стандарт за финансова отчетност No 1 и Международни счетоводни стандарти No 32 и No 39 [3] следва да се включи в Споразумението.(4) Регламент (ЕО) No 1910/2005 на Комисията от 8 ноември 2005 г. за изменение на Регламент (ЕО) No 1725/2003 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета по отношение на международни стандарти за финансова отчетност 1 и 6, международни счетоводни стандарти (IAS) 1, 16, 19, 24, 38 и 39, разяснения 4 и 5 на Международния комитет по разясненията на финансовите отчети [4] следва да се включи в Споразумението,РЕШИ:Член 1В точка 10ба (Регламент (ЕО) No 1725/2003 на Комисията) от приложение XXII към Споразумението се добавят следните тирета:- "— 32005 R 1751: Регламент (ЕО) No 1751/2005 на Комисията от 25 октомври 2005 г. (ОВ L 282, 26.10.2005 г., стр. 3),- — 32005 R 1864: Регламент (ЕО) No 1864/2005 от 15 ноември 2005 (ОВ L 299, 16.11.2005 г., стр. 45),- — 32005 R 1910: Регламент (ЕО) No 1910/2005 от 8 ноември 2005 (ОВ L 305, 24.11.2005 г., стр. 4)."Член 2Текстовете на Регламенти (ЕО) No 1725/2005, (ЕО) No 1864/2005 и (ЕО) No 1910/2005 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 11 март 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [*****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 10 март 2006 година.За Съвместния комитет на ЕИППредседателR. Wright[1] ОВ L 53, 23.2.2006 г., стр. 64.[2] ОВ L 282, 26.10.2005 г., стр. 3.[3] ОВ L 299, 16.11.2005 г., стр. 45.[4] ОВ L 305, 24.11.2005 г., стр. 4[*****] Не са посочени конституционни изисквания.--------------------------------------------------


text:
 11/ 15
 BG
 Официален вестник на Европейския съюз
 19
 21997A0716(01)
 L 187/3
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 ЕВРО-СРЕДИЗЕМНОМОРСКО ВРЕМЕННО СПОРАЗУМЕНИЕ ЗА АСОЦИИРАНЕ
 в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга
 ЕВРОПЕЙСКАТА ОБЩНОСТ,
 наричана по-долу „Общността“,
 от една страна,
 и ОРГАНИЗАЦИЯТА ЗА ОСВОБОЖДЕНИЕ НА ПАЛЕСТИНА (ООП), ДЕЙСТВАЩА В ПОЛЗА НА ПАЛЕСТИНСКАТА АДМИНИСТРАЦИЯ НА ЗАПАДНИЯ БРЯГ И ИВИЦАТА ГАЗА,
 наричана по-долу „Палестинската администрация“,
 от друга,
 КАТО ИМАТ ПРЕДВИД значението на съществуващите връзки между Общността и палестинския народ на Западния бряг и Ивицата Газа, и общите ценности, които споделят,
 КАТО ИМАТ ПРЕДВИД, че Общността и ООП желаят да заздравят тези връзки и да установят трайни отношения, основаващи се на партньорство и взаимност,
 КАТО ИМАТ ПРЕДВИД значението, придавано от договарящите се страни на принципите от Хартата на Обединените нации, и по-специално зачитането на правата на човека, демократичните принципи и политическите и икономически свободи, които формират самата основа на техните отношения,
 С ЖЕЛАНИЕ да укрепят рамката на отношенията между Европейската общност и Близкия изток и регионалната икономическа интеграция на страните от Близкия изток, като цел, която да бъде постигната веднага щом условията позволят това,
 КАТО ИМАТ ПРЕДВИД съществуващите разлики в икономическото и социалното развитие между договарящите се страни и необходимостта да се засилят прилаганите усилия за осъществяване на напредък в икономическото и социално развитие на Западния бряг и Ивицата Газа,
 С ЖЕЛАНИЕ да развият сътрудничество, подкрепено от редовен диалог по икономическите, културните, научните и образователните въпроси с оглед на по-доброто взаимно опознаване и разбирателство,
 КАТО ИМАТ ПРЕДВИД ангажиментите на договарящите се страни по отношение на свободната търговия, и по-специално спазването на разпоредбите на Общото споразумение за митата и търговията от 1994 г.
 С ЖЕЛАНИЕ да градят върху съществуващите договорености за автономна търговия между договарящите се страни, като ги поставят на договорна и реципрочна основа,
 УБЕДЕНИ в необходимостта да насърчават създаването на нов климат за икономическите си отношения за подобряване на средата за приток на инвестиции,
 КАТО ИМАТ ПРЕДВИД правата и задълженията на договарящите се страни по подписаните от тях международни споразумения,
 УБЕДЕНИ, че пълноправното участие на палестинската администрация в Евро-средиземноморското партньорство, лансирано на Конференцията в Барселона, е важна стъпка за нормализирането на отношенията между договарящите се страни, която следва да се отрази в споразумение на временна основа на настоящия етап,
 КАТО СЪЗНАВАТ голямото политическо значение на провеждането на избори в Палестина на 20 януари 1996 г. за процеса, водещ към трайно решение въз основа на Резолюции 242 и 338 на Съвета за сигурност на ООН,
 КАТО ПРИЗНАВАТ, че настоящото споразумение следва да се замени с Евро-средиземноморско споразумение за асоцииране веднага щом условията позволят това,
 СЕ СПОРАЗУМЯХА ЗА СЛЕДНОТО:
 Член 1
 1. С настоящия документ се създава Временно споразумение за присъединяване в областта на търговията и сътрудничеството между Общността и Палестинската администрация.
 2. Целите на настоящото споразумение са:
 —
 да създаде подходяща рамка за изчерпателен диалог, който да позволи развитието на тесни връзки между страните,
 —
 да създаде условия за


text:
прогресивна либерализация на търговията,
 —
 да насърчава развитието на балансирани икономически и социални отношения между страните посредством диалог и сътрудничество,
 —
 да допринесе за социалното и икономическото развитие на Западния бряг и Ивицата Газа,
 —
 да насърчи регионалното сътрудничество с оглед укрепването на мирното сътрудничество и икономическата и политическа стабилност,
 —
 да насърчи сътрудничеството в други области от взаимен интерес.
 Член 2
 Отношенията между страните, както и разпоредбите на самото споразумение се основават върху зачитане на демократичните принципи и основните права на човека, както са изложени във Всеобщата декларация за правата на човека, която фръководи вътрешната и международната им политика и съставлява основен елемент на настоящото споразумение.
 ДЯЛ I
 СВОБОДНО ДВИЖЕНИЕ НА СТОКИ
 ОСНОВНИ ПРИНЦИПИ
 Член 3
 Общността и Палестинската администрация постепенно създават зона за свободна търговия, в преходен период до 31 декември 2001 г., в съответствие с условията, посочени в настоящия дял и в съответствие с разпоредбите на Общото споразумение за митата и търговията от 1994 г. и на другите многостранни споразумения за търговия със стоки, приложени към Споразумението за създаване на Световната търговска организация (СТО), наричано по-долу ГАТТ.
 ГЛАВА 1
 ПРОМИШЛЕНИ ПРОДУКТИ
 Член 4
 Разпоредбите на настоящата глава са валидни за продукти с произход от Общността и Западния бряг и Ивицата Газа, различни от описаните в приложение II към Договора за създаване на Европейската общност.
 Член 5
 Не се въвеждат нови мита за внос или каквито и да било други такси с равностоен ефект в търговията между Общността и Западния бряг и Ивицата Газа.
 Член 6
 Вносът в Общността на продукти с произход от Западния бряг и Ивицата Газа е освободени от мита и всякакви други такси с равностоен ефект, както и от количествени ограничения и от всякакви други мерки с равностоен ефект.
 Член 7
 1. Разпоредбите на настоящата глава не изключват задържането от страна на Общността на селскостопански компонент по отношение на стоките с произход от Западния бряг и Ивицата Газа, както са описани в приложение 1.
 Разпоредбите на глава 2, валидни за селскостопанските продукти, се прилагат mutatis mutandis за селскостопанския компонент.
 2. За продуктите, изброени в приложение 2, с произход от Общността, Палестинската администрация може да запази за периода на времетраене на споразумението митата за внос и таксите с равностоен ефект, не по-високи от влезлите в сила на 1 юли 1996 г.
 3. Съвместният комитет, създадена съгласно член 63, може да вземе решение за други отстъпки, които страните да си предоставят на взаимна основа.
 Член 8
 1. Митата и таксите с равностоен ефект, приложими към вноса в Западния бряг и Ивицата Газа на продукти с произход от Общността, различни от изброените в приложения 2 и 3, се премахват след влизане на споразумението в сила.
 2.
 една година след датата на влизане в сила на настоящото споразумение всички такси се намаляват до 90 % от основните такси;
 две години след датата на влизане в сила на настоящото споразумение всички такси се намаляват до 80 % от основните такси;
 три години след датата на влизане в сила на настоящото споразумение всички такси се намаляват до 70 % от


text:
основните такси;
 четири години след датата на влизане в сила на настоящото споразумение всички такси се намаляват до 60 % от основните такси;
 пет години след датата на влизане в сила на настоящото споразумение всички останали такси се премахват.
 3. В случаите на сериозни затруднения за даден продукт, графикът посочен в параграф 2 може да се преразгледа от Съвместния комитет по общо съгласие и при условие че не може да се отсрочва извън максималния преходен период от пет години. Ако Съвместния комитет не вземе решение в рамките на 30 дни от молбата за преразглеждане на графика, Палестинската администрация може временно да отсрочи графика за период не повече от една година.
 4. Ако таксата е намалена за всички продукти (erga omnes), то намалената такса заменя основната такса, описана в параграф 2 от датата на валидност на намалението.
 5. Палестинската администрация уведомява Общността за основните си мита и такси.
 Член 9
 Разпоредбите относно премахването на митата за внос се прилагат също и за мита от фискално естество.
 Член 10
 1. Чрез дерогация от членове 5 и 8, Палестинската администрация може да предприеме извънредни мерки за ограничен период от време за въвеждане, увеличаване или повторно въвеждане на мита.
 2. Такива мерки могат да се прилагат само за току-що установени индустрии и за сектори в процес на преструктуриране или претърпяващи сериозни затруднения, особено когато тези затруднения водят след себе си остри социални проблеми.
 3. Митата за внос в Западния бряг и Ивицата Газа на продукти с произход от Общността, въведени с такива извънредни мерки, не могат да надхвърлят 25 % от стойността и трябва да запазят преференциален марж за продуктите с произход от Общността. Общата стойност на вноса на продукти, предмет на такива мерки, не може да надхвърля 15 % от целия внос на индустриални продукти с произход от Общността през последната година, за която има статистически данни.
 4. Такива мерки са валидни не повече от пет години, освен когато Съвместния комитет е разрешил по-дълъг период.
 5. Палестинската администрация информира Съвместния комитет за всички извънредни мерки, които възнамерява да предприеме и по искане на Общността се провеждат консултации за въпросните мерки и сектори, преди да бъдат изпълнени. При приемане на такива мерки Палестинската администрация представя на Съвместния комитет график за премахване на митата, въведени съгласно настоящия член. Тези графици предвиждат постепенното премахване на въпросните мита на равни годишни части, започвайки не по-късно от края на втората година след въвеждането им. Съвместния комитет може да вземе решение за някакъв друг график.
 ГЛАВА 2
 СЕЛСКОСТОПАНСКИ И РИБНИ ПРОДУКТИ
 Член 11
 Разпоредбите на настоящата глава се прилагат за продукти с произход от Общността и от Западния бряг и Ивицата Газа, изброени в приложение II към Договора за създаване на Европейската общност.
 Член 12
 Общността и Палестинската администрация следва постепенно все повече да либерализират търговията си със селскостопански и рибни продукти, представляващи интерес и за двете страни.
 Член 13
 1. Селскостопанските продукти с произход от Западния бряг и Ивицата Газа, описани в протокол 1 за внос в Общността, са предмет на условията, посочени в този протокол.
 2. Селскостопанските


text:
продукти с произход от Общността, описани в протокол 2 за внос в Западния бряг и Ивицата Газа, са предмет на условията, посочени в този протокол.
 Член 14
 1. От 1 януари 1999 г. Общността и Палестинската администрация ще разгледат положението, за да определят какви мерки ще се прилагат от Общността и Палестинската администрация от 1 януари 2000 г. в съответствие с целта, предвидена в член 12.
 2. Без да се нарушава параграф 1 и като се вземе предвид обема на търговията със селскостопански продукти между договарящите се страни и особената чувствителност на тези продукти, Общността и Палестинската администрация ще разгледат в Съвместния комитет, продукт по продукт, систематично и на взаимна основа възможността да си предоставят взаимно още отстъпки.
 ГЛАВА 3
 ОБЩИ РАЗПОРЕДБИ
 Член 15
 1. Не се въвеждат нови количествени ограничения върху вноса или мерки с равностоен ефект в търговията между Общността и Западния бряг и Ивицата Газа.
 2. Количествените ограничения върху вноса и мерките с равностоен ефект в търговията между Общността и Западния бряг и Ивицата Газа се премахват след влизане на в сила споразумението.
 3. Общността и Палестинската администрация не прилагат в износа помежду си нито мита, нито такси с равностоен ефект, нито пък количествени ограничения и мерки с равностоен ефект.
 Член 16
 1. Продуктите с произход от Западния бряг и Ивицата Газа при внос в Общността не се получава от по-благоприятен режим от този, прилаган от държавите-членки помежду им.
 2. Прилагането на разпоредбите на настоящото споразумение не нарушава разпоредбите на Регламент (ЕИО) No 1911/91 на Съвета от 26 юни 1991 г. относно прилагането на разпоредбите на правото на Общността за Канарските острови.
 Член 17
 1. В случай на въвеждане на специфични правила в резултат на изпълнение на селскостопанската политика или на изменения в сегашните правила, или в случай на изменение или разширяване на разпоредбите, касаещи изпълнението на селскостопанската политика, заинтересуваната страна може да промени договореностите, постигнати в резултат на настоящото споразумение по отношение на въпросните продукти.
 2. В такива случаи заинтересуваната страна информира Съвместния комитет. По искане на другата страна Съвместния комитет се събира на заседание за да вземе надлежно под внимание интересите на другата страна.
 3. Ако при прилагане на параграф 1 Общността или Палестинската администрация променят договореностите в настоящото споразумение за селскостопанските продукти, те предоставят на вноса с произход от другата договаряща се страна предимство, сравнимо с предоставеното съгласно настоящото споразумение.
 4. Прилагането на настоящия член може да бъде предмет на консултации в Съвместния комитет.
 Член 18
 1. Страните се въздържат от мерки или практики от вътрешно фискално естество, пораждащи пряко или косвено дискриминация между продуктите на едната договаряща се страна и сходните продукти с произход от територията на другата договаряща се страна.
 2. Продуктите, изнасяни на територията на една от договарящите се страни, не могат да се ползват от възстановяването на косвени вътрешни данъци, надхвърлящи сумата на косвените данъци, с които те са обложени пряко или косвено.
 Член 19
 1. Споразумението не препятства поддържането или създаването на митнически съюзи, зони за свободна търговия или договорености за гранична търговия, освен ако те променят търговските договорености


text:
от настоящото споразумение.
 2. В Съвместния комитет се провеждат консултации между договарящите се страни по споразумения за създаване на митнически съюзи и зони на свободна търговия и, по желание, по други важни въпроси, свързани с респективната им търговска политика с трети страни. По-специално, когато към Европейския съюз се присъединява трета страна, трябва да се проведат такива консултации, за да се вземат предвид взаимните интересите на договарящите се страни.
 Член 20
 Ако една от договарящите се страни констатира дъмпинг в търговията с другата страна по смисъла на член VI от ГАТТ, тя може да предприеме необходимите мерки срещу тази практика в съответствие със Споразумението за изпълнение на член VI от ГАТТ и съгласно съответното си вътрешно законодателство, при условия и в съответствие с процедурите, посочени в член 23 от настоящото споразумение.
 Член 21
 Когато някой продукт се внася в такива големи количества и при такива условия, че да причини или да заплаши, че ще причини:
 —
 сериозни щети на националните производители на подобни или директно конкурентни продукти на територията на една от договарящите се страни, или
 —
 сериозни смущения в някой от секторите на икономиката, или
 —
 затруднения, които могат да доведат до сериозно влошаване на икономическото положение в някой регион,
 заинтересуваната договаряща се страна може да предприеме подходящи мерки при условия и в съответствие с процедурите, посочени в член 23.
 Член 22
 Когато спазването на разпоредбите на член 15, параграф 3 води до:
 i)
 реекспорт в трета страна, срещу която изнасящата договаряща се страна поддържа количествени ограничения на износа, мита за износ за въпросния продукт или мерки с равностоен ефект, или
 ii)
 сериозен недостиг или заплаха от недостиг на продукт от основна важност за изнасящата договаряща се страна;
 и когато споменатите по-горе ситуации предизвикват или има вероятност да предизвикат сериозни затруднения за изнасящата договаряща се страна, тази страна може да предприеме подходящи мерки при условия и в съответствие с процедурите, посочени в член 23. Мерките не трябва да са дискриминиращи и се премахват, когато условията не оправдават вече поддържането им.
 Член 23
 1. Когато Общността или палестинската администрация подлагат вноса на продукти, способни да предизвикат затрудненията, посочени в член 21, на административни процедури, чиято цел е да предоставят бързо информация за тенденциите в търговските потоци, те уведомяват другата договаряща се страна.
 2. В случаите, посочени в членове 20, 21 и 22, преди предприемане на посочените в тях мерки или възможно най-бързо в случаите, за които важи параграф 3, буква г) от настоящия член, въпросната договаряща се страна предоставя на Съвместния комитет цялата съответна информация, необходима за обстоен преглед на положението с оглед намиране на приемливо за страните решение.
 При подбора на подходящи мерки се дава приоритет на онези, които най-малко ще смутят функционирането на споразумението.
 За предпазните мерки незабавно се съобщава в Съвместния комитет и те стават предмет на периодични консултации в него, особено с оглед на премахването им, веднага щом обстоятелствата позволят това.
 3. За прилагането на параграф 2 имат действие следните разпоредби:
 а)
 По отношение на член 20, изнасящата договаряща се страна следва да бъде информирана за случая


text:
на дъмпинг, веднага щом властите на внасящата договаряща се страна започнат разследване. Когато дъмпингът не е прекратен по смисъла на член VI от ГАТТ и не е намерено друго задоволително решение в рамките на 30 дни от нотификацията, внасящата договаряща се страна може да приеме подходящи мерки.
 б)
 По отношение на член 21, произтичащите трудности от ситуацията, посочена в този член, се представят за разглеждане в Съвместния комитет, който може да вземе всяко решение, необходимо за премахване на тези затруднения.
 Ако Съвместния комитет или изнасящата договаряща се страна не вземат решение, което да сложи край на затрудненията, или не се стигне до задоволително решение в рамките на 30 дни от повдигане на въпроса, внасящата договаряща се страна може да предприеме подходящи мерки за разрешаване на проблема. Тези мерки не трябва да надхвърлят необходимия обхват за премахване на възникналите трудности.
 в)
 По отношение на член 22, произтичащите трудности от ситуацията, упомената в този член, се представят за разглеждане от Съвместния комитет.
 Съвместния комитет може да вземе всяко необходимо решение, за да сложи край на трудностите. Ако той не вземе такова решение в рамките на 30 дни от повдигане на въпроса, изнасящата договаряща се страна може да приложи подходящи мерки за износа на въпросния продукт.
 г)
 Когато при извънредни обстоятелства, изискващи незабавни действия, предварителната информация или, според случая, разглеждането на въпроса са невъзможни, заинтересуваната договаряща се страна, в ситуациите, посочени в членове 20, 21 и 22, може да приложи незабавно такива предпазни мерки, каквито са строго необходими за оправяне на положението, и незабавно да информира за това другата страна.
 Член 24
 Нищо в настоящото споразумение не препятства забрани или ограничения на вноса, износа или транзитното преминаване на стоки, оправдани от съображения за обществения морал, държавната политика или националната сигурност, опазването на здравето и живота на хората, животните или растенията, закрилата на националните богатства с художествена, историческа или археологическа стойност, закрилата на интелектуалната, индустриалната и търговската собственост, или от подзаконовите актове относно златото и среброто. Подобни забрани и ограничения обаче не могат да представляват средство за произволна дискриминация или прикрито ограничение на търговията между страните.
 Член 25
 Понятието „продукти с произход“ за прилагане на разпоредбите на настоящия дял и свързаните с тях методи за административно сътрудничество са дадени в протокол 3. Съвместния комитет може да реши да извърши необходимите адаптации на този протокол с оглед прилагането на кумулативен произход, съгласно Декларацията, приета на Конференцията в Барселона.
 Член 26
 За класификация на стоките в търговията между договарящите се страни се използва комбинираната номенклатура.
 ДЯЛ II
 ПЛАЩАНИЯ, КАПИТАЛ, КОНКУРЕНЦИЯ, ИНТЕЛЕКТУАЛНА СОБСТВЕНОСТ И ОБЩЕСТВЕНИ ПОРЪЧКИ
 ГЛАВА 1
 ТЕКУЩИ ПЛАЩАНИЯ И ДВИЖЕНИЕ НА КАПИТАЛА
 Член 27
 Съгласно разпоредбите на член 29 договарящите се страни се задължават да не налагат ограничения на никакви текущи плащания по текущите сделки.
 Член 28
 1. По отношение на сделките за капиталовата сметка на платежния баланс, договарящите се страни се задължават да не налагат ограничения върху движението на капитала, касаещо преките инвестиции на Западния бряг и Ивицата Газа в дружествата, образувани в съответствие с действащото законодателство, нито пък върху ликвидацията или репатрирането на


text:
печалбите от такива инвестиции или на други печалби, произтичащи от това.
 2. Страните се консултират взаимно с оглед движението на капитала между Общността и Западния бряг и Ивицата Газа.
 Член 29
 Когато една или повече държави-членки на Общността или Палестинската администрация изпитват сериозни затруднения по баланса на плащанията или за застрашени от такива, Общността или палестинската администрация, според случая, могат в съответствие с условията, определени в ГАТТ и в членове VIII и ХIV от Устава на Международния валутен фонд да приемат ограничения по текущите сделки, за ограничен срок и без данадхвърлят необходимото за разрешаване на проблема с платежния баланс. Общността или Палестинската администрация, според случая, информират незабавно другата договаряща се страна и ѝ представят възможно най-бързо график за премахване на въпросните мерки.
 ГЛАВА 2
 КОНКУРЕНЦИЯ, ИНТЕЛЕКТУАЛНА СОБСТВЕНОСТ И ОБЩЕСТВЕНИ ПОРЪЧКИ
 Член 30
 1. Следното е несъвместимо с правилното функциониране на споразумението, доколкото може да засегне търговията между Общността и Палестинската администрация:
 i)
 всички споразумения между предприятия, решения на сдружения на предприятия и съгласувани практики между предприятия, имащи за цел или краен резултат предотвратяване, ограничаване или нарушаване на конкуренцията;
 ii)
 злоупотреба от едно или повече предприятия с господстващо положение на територията на Общността или Западния бряг и Ивицата Газа, като цяло или на значителна част от него;
 iii)
 държавни помощи, които нарушават или заплашват да нарушат конкуренцията, като облагодетелстват определени предприятия или производството на определени стоки.
 2. Договарящите се страни оценяват както следва всички практики, противоречащи на този член, въз основа на критериите, определени в резултат на прилагането на правилата за конкуренция на Общността.
 3. Преди 31 декември 2001 г. Съвместния комитет приема с решение необходимите правила за прилагане на параграфи 1 и 2.
 До приемането на тези правила, като правила за изпълнение на параграф 1, iii) и съответните части на параграф 2, са валидни разпоредбите на Споразумението за субсидиите и изравнителните мерки.
 4. Що се отнася до изпълнението на параграф 1, iii), договарящите се страни приемат, че Палестинската администрация може да пожелае да използва до 31 декември 2001 г. държавни помощи за предприятията, като инструмент за справяне със специфичните си проблеми на развитие.
 5. Всяка договаряща се страна осигурява прозрачност в областта на държавните помощи, като между другото отчита ежегодно пред другата страна общата сума и разпределението на получената помощ и като предоставя при поискване информация за схемите от помощи. При поискване от едната договаряща се страна, другата страна предоставя информация за конкретни индивидуални случаи на държавна помощ.
 6. По отношение на продуктите, упоменати в дял I, глава 2:
 —
 параграф 1, iii) не се прилага,
 —
 всякакви практики, противоречащи на параграф 1, i), се оценяват по критерии, установени от Общността въз основа на членове 42 и 43 от Договора за създаване на Европейската общност, и по-специално на установените в Регламент No 26/62 на Съвета.
 7. Ако Общността или Палестинската администрация сметнат, че определена практика е несъвместима с условията на параграф 1 от настоящи член и че:
 —
 е неадекватно уредена съгласно правилата за прилагане, упоменати в параграф 3, или
 —
 в отсъствие на такива правила и ако въпросната практика


text:
причини или заплашва да причини сериозен ущърб на интересите на другата договаряща се страна или материални щети на националната ѝ индустрия, включително на индустрията ѝ на услугите,
 могат да предприемат подходящи мерки след консултации в Съвместния комитет или 30 работни дни след като са потърсили такива консултации.
 По отношение на практиките, несъвместими с параграф 1, iii) от настоящия член, подобни подходящи мерки — когато за тях е приложим ГАТТ — могат да се приемат само в съответствие с процедурите и при условията, посочени в ГАТТ или в някой друг съответстващ инструмент, договорен под егидата му и приложим между договарящите се страни.
 8. Независимо от противоположните разпоредби, приети съгласно параграф 3, договарящите се страни обменят информация, като вземат предвид ограниченията, наложени от изискванията за професионална и търговска тайна.
 Член 31
 Държавите-членки и Палестинската администрация, без ущърб за ангажиментите си по ГАТТ, при необходимост регулират постепенно държавните монополи с търговски характер, така че до 31 декември 2001 г. да осигурят да няма дискриминация по отношение на условията, при които се доставят и търгуват стоките между гражданите на държавите-членки и палестинците от Западния бряг и Ивицата Газа. Съвместния комитет се информира за приетите марки за постигането на тази цел.
 Член 32
 По отношение на публичните предприятия и предприятията, на които са предоставени специални или изключителни права, Съвместния комитет осигурява до 31 декември 2001 г. да не влизат в сила и да не се прилагат никакви мерки, нарушаващи търговията между Общността и Палестинската администрация, противни на интересите на страните. Тази разпоредба не трябва да пречи правно или фактически на изпълнението на конкретните задачи, възложени на тези предприятия.
 Член 33
 1. Договарящите се страни предоставят и осигуряват адекватна и ефективна закрила на правата върху интелектуалната, индустриалната и търговската собственост, в съответствие с най-високите международни стандарти, включително ефективни средства за осъществяване на тези права.
 2. Прилагането на настоящия член се преглежда редовно от договарящите се страни. Ако възникнат проблеми в областта на интелектуалната, индустриалната и търговската собственост, касаещи условията за търговия, следва да се предприемат спешни консултации в рамките на Съвместния комитет по искане на някоя от договарящите се страни и с оглед за постигане на взаимно задоволителни решения.
 Член 34
 1. Договарящите се страни си поставят за цел взаимната и постепенна либерализация на договорите за държавни поръчки.
 2. Съвместния комитет взема необходимите мерки за прилагане на параграф 1.
 ДЯЛ III
 ИКОНОМИЧЕСКО СЪТРУДНИЧЕСТВО И СОЦИАЛНО РАЗВИТИЕ
 Член 35
 Цели
 1. Договарящите се страни се задължават да засилят икономическото сътрудничество във взаимен интерес и в съответствие с общите цели на настоящото споразумение.
 2. Целта на сътрудничеството е да се подкрепят усилията на Палестинската администрация за постигане на устойчиво икономическо и социално развитие.
 Член 36
 Сфера на приложение
 1. Сътрудничеството ще се съсредоточи предимно в секторите, страдащи от вътрешни затруднения или засегнати от общия процес на либерализация на икономиката на Западния бряг и Ивицата Газа, и по-специално от либерализацията на търговията между Западния бряг и Ивицата Газа и Общността.
 2. Също така сътрудничеството ще се съсредоточи върху области, които има вероятност да сближат икономиките на Общността и Западния


text:
бряг и Ивицата Газа, особено онези, които ще генерират устойчив растеж и заетост.
 3. Сътрудничеството ще насърчи изпълнението на мерките, предназначени да развият вътрешнорегионално сътрудничество.
 4. Опазването на околната среда и екологичния баланс се вземат предвид при изпълнението на сътрудничеството в различни икономически сектори, за които са от практическо значение.
 5. Договарящите се страни могат да се споразумеят за разширяване на икономическото сътрудничество и в други сектори, необхванати от разпоредбите на настоящия дял.
 Член 37
 Методи и модалитети
 Икономическото сътрудничество ще се осъществява, по-специално посредством:
 а)
 редовен икономически диалог между договарящите се страни, обхващащ всички сфери на макроикономическата политика, и по-специално бюджетната политика, платежния баланс и паричната политика;
 б)
 редовен обмен на информация и идеи във всички сектори на сътрудничество, включително срещи на служители и експерти;
 в)
 мерки за консултации, експертизи и обучение;
 г)
 осъществяване на съвместни дейности, като например семинари и симпозиуми;
 д)
 техническа, административна и регулираща помощ;
 е)
 насърчаване на съвместните предприятия;
 ж)
 разпространение на информация за сътрудничеството.
 Член 38
 Индустриално сътрудничество
 Основната цел е:
 —
 да се подкрепи Палестинската администрация в усилията ѝ да модернизира и разнообрази индустрията, и по-специално да създаде благоприятна среда за частния сектор и индустриалното сътрудничество,
 —
 да се подпомогне сътрудничеството между икономическите оператори на двете страни,
 —
 да се подпомогне сътрудничеството по отношение на индустриалната политика, конкурентоспособността в една отворена икономика и модернизацията и развитието на индустрията,
 —
 да се подкрепи политиката за разнообразяване на производството и износа и външните търговски обекти,
 —
 да се развият научните изследвания и развойната дейност, новаторството и внедряването на технологии, доколкото те облагодетелстват индустрията,
 —
 да се развият и разширят човешките ресурси, необходими за индустрията,
 —
 да се облекчи достъпа до системи за финансиране на риска в полза на палестинската индустрия.
 Член 39
 Насърчаване на инвестициите и инвестиране
 Целта на сътрудничеството е да се създаде благоприятна и стабилна среда за инвестиции на Западния бряг и Ивицата Газа.
 Ще се осъществява сътрудничество под формата на насърчаване на инвестициите. Това ще доведе до развитието на:
 —
 хармонизирани и опростени административни процедури,
 —
 съвместно инвестиране в машини, особено за малките и средни предприятия (МСП) на двете страни,
 —
 информационни канали и средства за посочване на възможностите за инвестиране,
 —
 благоприятна за инвестиции среда на Западния бряг и Ивицата Газа;
 Сътрудничеството може да обхване също така планирането и осъществяването на проекти, демонстриращи ефективно придобиване и използване на основни технологии, използване на стандарти, развитие на човешки ресурси (например в технологиите и управлението), и създаване на работни места.
 Член 40
 Стандартизация и оценка на съответствието
 Целта на сътрудничеството е да намали пропуските в стандартизацията и сертификацията.
 Практически сътрудничеството ще бъде във формата на:
 —
 поощряване използването на техническите разпоредби на Общността и европейските стандарти и процедури за оценка на съответствието,
 —
 повишаване нивото на оценката на съответствието посредством палестински органи за сертификация и акредитиране,
 —
 обсъждане при необходимост на споразумения за взаимно признаване,
 —
 сътрудничество в сферата на управление на качеството,
 —
 развиване на структури за закрила на интелектуалната, индивидуалната и търговската собственост, за стандартизация и за създаване на стандарти за качество.


text:
Член 41
 Сближаване на законодателствата
 Целта на сътрудничеството е да се сближи законодателството на Съвета на Палестина с това на Общността в областите, обхванати от споразумението.
 Член 42
 Малки и средни предприятия
 Целта на сътрудничеството е да се създаде благоприятна среда за развитието на МСП на местните и износните пазари, inter alia, посредством:
 —
 развитие на контактите между предприятията, и по-специално посредством прибягване до мрежите и инструментите на Общността за насърчаване на индустриалното сътрудничество и партньорство,
 —
 облекчен достъп до инвестиционни финанси,
 —
 информационни и поддържащи услуги,
 —
 увеличаване на човешките ресурси с цел стимулиране на новаторството и създаване на проекти и бизнес предприятия.
 Член 43
 Финансови услуги
 Целта на сътрудничеството е подобряването и развитието на финансовите услуги.
 То ще се осъществи под формата на:
 —
 насърчаване укрепването и преструктурирането на финансовия сектор на Палестина,
 —
 усъвършенстване на палестинските счетоводни, надзорни и регулиращи системи в банковото дело, застраховането и в други части на финансовия сектор.
 Член 44
 Селско стопанство и рибовъдство
 Целта на сътрудничеството в тази област е предимно модернизацията и преструктурирането на селското стопанство и рибовъдството там, където е необходимо.
 Това включва модернизация на инфраструктурите и оборудването; развитие на техники за опаковане, складиране и маркетинг; и усъвършенстване на каналите за дистрибуция.
 То ще бъде насочено, по-специално към:
 —
 развитие на стабилни пазари,
 —
 подкрепа на политиката за разнообразяване на продукцията и износа и на външнотърговските обекти,
 —
 намаляване на зависимостта от храната;
 —
 насърчаване на екологично селско стопанство и рибовъдство, като специално се вземат под внимание нуждите от опазване и рационално управление на рибните ресурси,
 —
 тесни отношения на доброволна основа между бизнес групите и организациите, представляващи занаятите и професиите,
 —
 техническа помощ и обучение,
 —
 хармонизиране на фитосанитарните и ветеринарни стандарти,
 —
 интегрирано развитие на селските райони, включително подобряване на основните услуги и развитие на свързаните икономически дейности, и
 —
 сътрудничество между селските райони и обмен на експертни познания и опит за развитието на селските райони.
 Член 45
 Социално развитие
 Договарящите се страни признават важността на социалното развитие, което трябва да върви ръка за ръка с икономическото развитие. Те дават специален приоритет на зачитането на основните социални права.
 Страните дават приоритет на мерките, целящи:
 —
 насърчаване равноправието на жените и балансираното им участие в процеса на вземане на решения в икономическата и социалната сфера, особено чрез обучение и чрез медиите,
 —
 развитие на семейното планиране и закрила на майките и децата,
 —
 усъвършенстване на системата за социална закрила,
 —
 усъвършенстване на здравното осигуряване,
 —
 усъвършенстване на жилищните условия в гъсто населените и по-необлагодетелстваните райони,
 —
 насърчаване зачитането на правата на човека и демокрацията, inter alia, и чрез социално-професионален диалог.
 Член 46
 Транспорт
 Целите на сътрудничеството са:
 —
 помощ за преструктуриране и модернизиране на пътищата, пристанищата и летищата,
 —
 по-добри пътнически и товарно-транспортни услуги на двустранно и регионално ниво, и
 —
 утвърждаване и налагане на оперативни стандарти, сравними с преобладаващите стандарти в Общността.
 Приоритетните области в това сътрудничество са:
 —
 автомобилен транспорт, включително постепенно облекчаване на изискванията за транзитно преминаване,
 —
 стопанисване на железопътните линии, пристанищата и аерогарите, включително


text:
навигационни системи и сътрудничество между съответните национални органи,
 —
 модернизация на автомобилната, железопътната, пристанищната и летищната инфраструктура по важни маршрути от общ интерес,
 —
 трансевропейски връзки и маршрути от регионален интерес, и
 —
 осъвременяване на техническото оборудване за привеждането му към европейските стандарти за автомобилен/железопътен транспорт, превоз на контейнери и товарно-разтоварни операции от едно превозно средство на друго.
 Член 47
 Информационна инфраструктура и телекомуникации
 Целта на сътрудничеството е да стимулира икономическото и социалното развитие, както и развитието на информационно общество.
 Приоритетните сфери на сътрудничество са:
 —
 улесняване на сътрудничеството в областта на политиката за телекомуникации, развитието на мрежи и инфраструктури за информационно общество,
 —
 развитие на диалог по въпросите, свързани с информационното общество и насърчаването на обмена на информация и организиране на семинари и конференции в тази сфера,
 —
 разработване и изпълнение на съвместни проекти с цел въвеждане на нови телекомуникационни услуги и приложения, свързани с информационното общество,
 —
 разрешаване на обмена на информация по въпросите на стандартизацията, проверката на съответствието и издаването на удостоверения в информационните и комуникационните технологии,
 —
 взаимосвързване и взаимооперативност на мрежите и телематичните услуги.
 Член 48
 Енергетика
 Целта на сътрудничеството в енергетиката е да се помогне на Западния бряг и Ивицата Газа да се сдобият с технологии и инфраструктури от основна важност за развитието им, особено с оглед улесняването на връзките между тяхната икономика и икономиката на Общността.
 Приоритетните сфери на сътрудничество са:
 —
 насърчаване на възобновими енергоресурси,
 —
 насърчаване на енергоспестяването и енергоефективността,
 —
 подпомагане на операциите, предназначени да улеснят преноса на газ, петрол и електроенергия и приложни изследвания на мрежите на базите данни в икономическия и социален сектор, свързващи по-специално операторите на Общността и палестинските оператори, и
 —
 подпомагане на модернизацията и развитието на енергийните мрежи и свързването им с мрежите на Общността.
 Член 49
 Научно и техническо сътрудничество
 Страните полагат усилия да развият сътрудничество в областта на научното и техническо развитие.
 Целта на сътрудничеството е:
 а)
 да насърчават създаването на постоянни връзки между научните общности на страните, особено посредством:
 —
 осигуряване достъп на палестинските институции до програмите на Общността за научното и техническо развитие в съответствие с правилата на Общността, регулиращи участието на страни извън Общността в такива програми,
 —
 палестинско участие в мрежите за децентрализирано сътрудничество,
 —
 насърчаване на синергията между обучението и изследванията;
 б)
 подобряване на палестинския изследователски капацитет;
 в)
 стимулиране на новаторството в техниката и внедряването на нови технологии и опит;
 г)
 насърчаване на всички дейности, целящи синергия на регионално ниво.
 Член 50
 Околна среда
 Целите на сътрудничеството са предотвратяване на влошаването на околната среда, контрол на замърсяването, опазване на човешкото здраве и осигуряване на рационално използване на природните ресурси с оглед насърчаване на устойчивото развитие.
 Приоритет ще се даде на въпросите, свързани с: опустиняването, управление на водните ресурси, засоляването, въздействието на селското стопанство върху почвите и качеството на водите, правилно използване на енергията, въздействието на индустриалното развитие изобщо и безопасността на индустриалните заводи в частност, управление на отпадъците, интегрално управление на чувствителните сфери, качеството на морската вода и контрола и превенцията на замърсяването на моретата и образование и


text:
информираност в областта на околната среда.
 Сътрудничеството ще се развива посредством използване на съвременни инструменти за управление на околната среда, методи за мониторинг и наблюдение на околната среда, включително използване на екологични информационни системи (ЕИС) и оценка на въздействието върху околната среда (ОВОС).
 Член 51
 Туризъм
 Приоритетите на сътрудничеството са:
 —
 насърчаване на инвестициите в туризма,
 —
 разширяване на познанията за туристическата индустрия и осигуряване на по-голяма последователност в политиката, касаеща туризма,
 —
 насърчаване на добри туристически сезони,
 —
 насърчаване на сътрудничеството между регионите и градовете със съседните страни,
 —
 акцентиране върху значението на културното наследство за туризма,
 —
 засилване конкурентоспособността на туризма посредством подпомагане повишаването на професионализма, който да осигури балансирано и устойчиво развитие на туризма.
 Член 52
 Митническо сътрудничество
 Митническото сътрудничество е предназначено да осигури спазването на търговските разпоредби и да гарантира честна търговия.
 То може да породи следните видове сътрудничество:
 —
 различни форми на обмен на информация и схеми за обучение,
 —
 опростяване на контролните механизми и процедури, отнасящи се до преминаването на стоките през митниците,
 —
 въвеждане на единен административен документ и система за свързване на условията за транзитен превоз на Общността и на Палестинската администрация, и
 —
 техническа помощ, предоставена от експерти от Общността.
 Без да се накърняват другите форми на сътрудничество, посочени в настоящото споразумение, административните органи на договарящите се страни ще си предоставят взаимно съдействие по митническите въпроси.
 Член 53
 Сътрудничество в статистиката
 Основната цел на сътрудничеството в тази област трябва да е насочено към осигуряване на сравнимост и полезност на статистическите данни за външната търговия, финансите и платежния баланс, населението, миграцията, транспорта и комуникациите и в общи линии за всички области, обхванати от настоящото споразумение, които се поддават на статистическа обработка.
 Член 54
 Сътрудничество в икономическата политика
 Целта на сътрудничеството е:
 —
 обмен на информация за макроикономическата ситуация и перспективите и стратегиите за развитие,
 —
 съвместен анализ на икономическите въпроси от взаимен интерес, и
 —
 насърчаване на сътрудничеството между икономистите и определящите политиката лица на Западния бряг и Ивицата Газа и в Общността.
 Член 55
 Регионално сътрудничество
 Като част от осъществяването на икономическото сътрудничество в различните сфери, страните насърчават операциите, предназначени да развият сътрудничеството между Палестинската администрация и другите средиземноморски партньори посредством техническо подпомагане.
 Това сътрудничество ще бъде важен елемент в подпомагането от страна на Общността на развитието на региона като цяло.
 Ще се даде приоритет на операциите, насочени към:
 —
 развитие на вътрешнорегионална търговия,
 —
 развитие на регионално сътрудничество в областта на околната среда,
 —
 насърчаване на развитието на комуникационна инфраструктура, необходима за икономическото развитие на региона,
 —
 засилване развитието на младежкото сътрудничество със съседните страни.
 Освен това, страните ще засилват сътрудничеството помежду си в областта на регионалното развитие и планираното използване на земята.
 За целта могат да бъдат взети следните мерки:
 —
 съвмести действия на регионалните и местните власти в областта на икономическото развитие, и
 —
 създаване на механизми за обмен на информация и опит.
 ДЯЛ IV
 СЪТРУДНИЧЕСТВО В ОБЛАСТТА НА АУДИОВИЗУАЛНИТЕ И КУЛТУРНИ ВЪПРОСИ, ИНФОРМАЦИЯТА И КОМУНИКАЦИЯТА
 Член 56
 Договарящите се страни насърчават сътрудничеството в аудиовизуалния сектор от взаимна


text:
полза. Те търсят начини да приобщят Палестинската администрация към инициативите на Общността в този сектор, като по този начин предоставят възможности за сътрудничество в такива сфери като копродукциите, обучението, развитието и разпространението.
 Член 57
 Договарящите се страни насърчават културното сътрудничество. Сферата на сътрудничество може да включва дейности на Общността, отнасящи се по-конкретно до превода, обмен на произведения на изкуството и художници, консервация и реставрация на исторически и културни паметници и обекти, обучение на лица за работа в областта на културата, организиране на ориентирани към Европа културни събития, повишаване на взаимната осведоменост и допринасяне за разпространението на информация за изтъкнати културни събития.
 Член 58
 Договарящите се страни се задължават да определят как да се подобри значително положението в образованието и професионалното обучение. За целта ще се обърне специално внимание на достъпа на жените до образованието, включително до техническите курсове, висшето образование и професионалното обучение.
 За да се развие нивото на експертните познания на старшите служители в публичния и частния сектор, договарящите се страни ще засилят сътрудничеството си в областта на образованието и професионалното обучение и сътрудничеството между университетите и фирмите.
 Трябва активно да се насърчава подготовката на младите хора да станат активни граждани в едно демократично гражданско общество. Следователно биха могли да се подпомогнат и развиват младежкото сътрудничество, включително обучението на млади работници и лидери, обмена на млади хора и доброволните дейности.
 Обръща се специално внимание на операциите и програмите, позволяващи установяването на постоянни връзки (например МЕД—КАМПУС) между специализирани органи на Общността и на Западния бряг и Ивицата Газа, които ще насърчат съсредоточаването и обмена на опит и технически ресурси.
 Член 59
 Договарящите се страни ще развиват дейности от взаимен интерес в сферата на информация и комуникацията.
 Член 60
 Сътрудничеството ще се осъществява, по-специално чрез:
 а)
 редовен диалог между договарящите се страни;
 б)
 редовен обмен на информация и идеи във всички сектори на сътрудничество, включително срещи на служители и експерти;
 в)
 предоставяне на съвети, обмен на опит и обучение на млади дипломирани палестинци;
 г)
 осъществяване на съвместни дейности, като семинари и симпозиуми;
 д)
 техническа, административна и регулаторна помощ;
 е)
 разпространение на информация за дейности в областта на сътрудничеството.
 ДЯЛ V
 ФИНАНСОВО СЪТРУДНИЧЕСТВО
 Член 61
 За да се постигнат целите на настоящото споразумение, на Палестинската администрация се предоставя пакет за финансово сътрудничество в съответствие със съответните процедури и необходимите финансови ресурси.
 Процедурите се определят със съгласието на двете страни, като ще се използват най-подходящите инструменти след влизане в сила на настоящото споразумение.
 Финансовото сътрудничество ще се съсредоточи върху:
 —
 реагирането на икономическите последици за Западния бряг и Ивицата Газа след постепенното въвеждане на зона за свободна търговия, особено чрез осъвременяване и преструктуриране на индустрията,
 —
 търговските институции, които насърчават търговските връзки с чуждестранните пазари,
 —
 мерките, съпътстващи осъществяваната в социалния сектор политика,
 —
 осъвременяване на икономическата и социална инфраструктура,
 —
 насърчаване на частните инвестиции и дейности, създаващи работни места в производствените сектори,
 —
 насърчаване на реформите, предназначени да модернизират икономиката,
 —
 услугите,
 —
 развитието на градските и селските райони,
 —
 околната среда,
 —
 създаването и усъвършенстването на институции, необходими за правилната работа


text:
на палестинската публична администрация и развитието на демокрацията и правата на човека.
 Член 62
 За да се осигури приемането на координиран подход за всички изключителни макроикономически и финансови проблеми, които могат да възникнат в резултат на изпълнението на настоящото споразумение, договарящите се страни използват редовен икономически диалог, упоменат в дял III, за да обърнат специално внимание на контрола на търговските и финансови потоци в отношенията помежду им.
 ДЯЛ VI
 ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ
 Член 63
 1. С настоящото се учредява Съвместен комитет за търговия и сътрудничеството между Общността и Палестинската администрация, наричан в настоящото споразумение „Съвместен комитет“. Той е овластен да взема решения в случаите, посочени в настоящото споразумение, както и в други случаи, необходими за постигане на целите, определени в настоящото споразумение.
 Взетите решения са обвързващи за двете страни, които ще предприемат необходимите мерки, за да ги изпълнят.
 2. Съвместният комитет може също да формулира резолюции, препоръки или мнения, ако реши, че са желателни за осъществяването на общите цели и за гладкото функциониране на споразумението.
 3. Съвместният комитет приема свой собствен процедурен правилник.
 Член 64
 1. Съвместният комитет е съставен от представители на Общността и на Палестинската администрация.
 2. Съвместният комитет действа по взаимно съгласие между Общността и Палестинската администрация.
 Член 65
 1. Постът председател на Съвместния комитет се заема алтернативно от представител на Общността и на Палестинската администрация в съответствие с условията, посочени в процедурния правилник.
 2. Съвместният комитет заседава веднъж годишно, а когато обстоятелствата го налагат, и по инициатива на председателя си.
 Член 66
 1. Съвместния комитет може да реши да учреди друг комитет, който да му помага при изпълнение на задълженията му.
 2. Съвместният комитет определя състава и задълженията на такива комитети и как ще функционират те.
 Член 67
 1. Всяка договаряща се страна може да отнесе до Съвместния комитет спор относно приложението или тълкуването на настоящото споразумение.
 2. Съвместният комитет може да разреши спора чрез вземане на решение.
 3. Всяка договаряща се страна е задължена да предприеме мерки за изпълнение на решението, споменато в параграф 2.
 4. Ако е невъзможно да се разреши спора в съответствие с параграф 2, всяка от договарящите се страни може да нотифицира другата за назначаване на арбитър; другата страна тогава трябва да назначи втори арбитър в рамките на два месеца.
 Съвместният комитет назначава трети арбитър.
 Арбитрите вземат решения с мнозинство.
 Всяка от страните по спора трябва да предприеме мерки, необходими за изпълнение на арбитражното решение.
 Член 68
 Нищо в споразумението не възпрепятства една от договарящите страни да предприеме мерки:
 а)
 които тя счита за необходими, за да се предотврати разкриването на информация, противоречаща на съществени интереси на нейната сигурност;
 б)
 които се отнасят до производството или търговията с оръжие, муниции или военни материали, или до научноизследователската и развойната дейност или производство, необходими за целите на отбраната, при положение че такива мерки не вредят на условията на конкуренция по отношение на продуктите, непредназначени конкретно за военни цели;
 в)
 които тя счита за съществено важни за собствената си сигурност в случай на сериозни вътрешни вълнения, засягащи поддържането на законността и реда,


text:
по време на война или при сериозно международно напрежение, съдържащо заплаха с война, или за да изпълни задължения, поети от нея с цел поддържане на мира и международната сигурност.
 Член 69
 В областите, обхванати от настоящото споразумение, и без нарушаване на специалните разпоредби, които се съдържат в него:
 —
 договореностите, прилагани от Палестинската администрация по отношение на Общността не трябва да предизвикват никаква дискриминация между държавите-членки, техните граждани или дружества и фирми,
 —
 договореностите, прилагани от Общността по отношение на Палестинската администрация не трябва да предизвикват никаква дискриминация между членовете на палестинското население, компаниите и фирмите на Западния бряг и Ивицата Газа.
 Член 70
 1. Договарящите се страни предприемат необходимите общи или конкретни мерки за изпълнение на задълженията си по настоящото споразумение. Те се грижат заложените цели в споразумението да бъдат постигнати.
 2. Ако някоя от договарящите се страни реши, че другата страна не е изпълнила някое задължение по споразумението, тя може да предприеме съответните мерки. Преди да направи това, освен в особено спешните случаи, тя предоставя на Съвместния комитет необходимата информация за подробен анализ на ситуацията с оглед намиране на приемливо за страните решение.
 При подбора на мерки се дава приоритет на онези от тях, които най-малко ще смутят функционирането на споразумението. Тези мерки се съобщават незабавно на Съвместния комитет и те стават предмет на консултации в рамките на този комитет, ако другата договаряща се страна пожелае това.
 Член 71
 Приложения 1—3 и протоколи 1—3 представляват неразделна част от настоящото споразумение.
 Декларациите се съдържат в Заключителния акт, който е неразделна част от настоящото споразумение.
 Член 72
 За целта на настоящото споразумение терминът „договарящи се страни“ означава ООП, действаща в полза на Палестинската администрация и Общността, всяка една от тях действаща в рамките на респективните си пълномощия.
 Член 73
 Настоящото споразумението има действие, от една страна, за териториите, в които се прилага Договорът за създаване на Европейската общност, при условия, посочени в този Договор и, от друга, за територията на Западния бряг и Ивицата Газа.
 Член 74
 Настоящото споразумение, съставено в два екземпляра на датски, нидерландски, английски, финландски, френски, немски, гръцки, италиански, португалски, испански, шведски и арабски език, като всички текстове са еднакво автентични, се депозира в Генералния секретариат на Съвета на Европейския съюз.
 Член 75
 1. Настоящото споразумение ще бъде одобрено от страните в съответствие с техните собствени процедури.
 Настоящото споразумение влиза в сила в първия ден от месеца, следващ датата, на която страните са се нотифицирали взаимно, че процедурите, упоменати в първия параграф, са изпълнени.
 2. Не по-късно от 4 май 1999 г. започват преговори с оглед сключване на Евро-средиземноморско споразумение за асоцииране. До сключването на такова споразумение остава в сила настоящото споразумение, подлежащо на всякакви изменения, договорени между страните.
 3. Всяка от договарящите се страни може да денонсира настоящото споразумение като нотифицира другата страна. Споразумението престава да действа шест месеца след датата на такава нотификация.
 Hecho en Bruselas, el veinticuatro de febrero de mil novecientos noventa y siete.
 Udfærdiget i Bruxelles den fireogtyvende februar nitten hundrede og syv og halvfems.
 Geschehen zu Brüssel am vierundzwanzigsten Februar neunzehnhundertsiebenundneunzig.


text:
Έγινε στις Βρυξέλλες, στις είκοσι τέσσερις Φεβρουαρίου χίλια εννιακόσια ενενήντα επτά.
 Done at Brussels on the twenty-fourth day of February in the year one thousand nine hundred and ninety-seven.
 Fait à Bruxelles, le vingt-quatre février mille neuf cent quatre-vingt-dix-sept.
 Fatto a Bruxelles, addì ventiquattro febbraio millenovecentonovantasette.
 Gedaan te Brussel, de vierentwintigste februari negentienhonderd zevenennegentig.
 Feito em Bruxelas, em vinte e quatro de Fevereiro de mil novecentos e noventa e sete.
 Tehty Brysselissä kahdentenakymmenentenäneljäntenä päivänä helmikuuta vuonna tuhatyhdeksänsataayhdeksänkymmentäseitsemän.
 Som skedde i Bryssel den tjugofjärde februari nittonhundranittiosju.
 Por la Comunidad Europea
 For Det Europæiske Fællesskab
 Für die Europäische Gemeinschaft
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Voor de Europese Gemeenschap
 Pela Comunidade Europeia
 Euroopan yhteisön puolesta
 På Europeiska gemenskapens vägnar
 Списък на приложенията
 Приложение 1:
 Продукти, посочени в член 7, параграф 1
 Приложение 2:
 Продукти, посочени в член 7, параграф 2
 Приложение 3:
 Продукти, посочени в член 8, параграф 2
 ПРИЛОЖЕНИЕ 1
 ПРОДУКТИ, ПОСОЧЕНИ В ЧЛЕН 7, ПАРАГРАФ 1
 Код по КН
 Описание
 0403
 Суроватка, пресечено мляко и сметана, кисело мляко, кефир и други ферментирали или заквасени млека и сметани, концентрирани или съдържащи захар или друг подсладител, овкусени или с добавки от плодове, ядки или какао:
 0403 10 51 до 0403 10 99
 Кисело мляко, овкусено или съдържащо добавки от плодове, ядки или какао
 0403 90 71 до 0403 90 99
 Други, овкусени или съдържащи добавки от плодове, ядки или какао
 0710 40 00
 Сладка царевица (сурова или варена на пара или във вода), замразена
 0711 90 30
 Сладка царевица, временно консервирана (например със серен двуокис, в марината, в сярна вода или в друг консервационен разтвор), но неподходяща в този си вид за незабавна консумация
 ex 1517
 Маргарин; хранителни смеси или продукти от животински или растителни мазнини или пък от фракции на различни животински или растителни мазнини в тази глава, различни от хранителните животински или растителни мазнини или пък техни фракции под No 1516:
 1517 10 10
 Маргарин, с изключение на течен маргарин, съдържащ над 10 %, но не повече от 15 % млечни мазнини
 1517 90 10
 Други, съдържащи над 10 %, но не повече от 15 % млечни мазнини
 ex 1704
 Захарни изделия (включително бял шоколад), несъдържащи какао, с изключение на екстракта от лакрица, съдържащ над 10 % захароза, но не съдържащ други добавени вещества, с код по КН 1704 90 10
 1806
 Шоколад и други хранителни продукти, съдържащи какао
 ex 1901
 Малцов екстракт; хранителни продукти от пресято и непресято брашно, скорбяла или малцов екстракт, несъдържащ или съдържащ какао на прах в съотношение под 50 % от теглото, неуточнени и невключени никъде другаде; хранителни продукти от стоки под No 0401—0404, несъдържащи или съдържащи какао на прах в съотношение под 10 % от теглото, неуточнени и невключени никъде другаде, с код по КН 1901 90 91
 ex 1902
 Макаронени изделия, с изключение на макаронени изделия с пълнеж, с кодове по КН 1902 20 10 и 1902 20 30; кускус, приготвен или не
 1903
 Тапиока и съответните ѝ заместители от скорбяла, екструдирани във


text:
вид на люспи, зърна, перлички, трици или подобни форми
 1904
 Готови храни, получени от набъбване или изпичане на зърнени култури или зърнени продукти (например корнфлейкс); зърнени култури, различни от царевица, във формата на зърна, сварени предварително или приготвени по някакъв друг начин
 1905
 Хляб, сладкарски изделия, кейкове, бисквити и други печива, със или без съдържание на какао; нафора, празни капсули, подходящи за фармацевтични цели, лепенки за документи, оризова хартия и сходни продукти
 2001 90 30
 Сладка царевица (Zea mays var. saccharata), приготвена или консервирана с оцет или оцетна киселина
 2001 90 40
 Ямс, сладки картофи или подобни ядивни части от растения, съдържащи 5 % и повече скорбяла, приготвени или консервирани с оцет или оцетна киселина
 2004 10 91
 Картофи под формата на ситно и едро смляно брашно или екструдирани люспи, приготвени или консервирани по друг начин, освен с оцет или оцетна киселина, замразени
 2004 90 10
 Сладка царевица (Zea mays var. saccharata), приготвена или консервирана по друг начин, освен с оцет или оцетна киселина, замразена
 2005 20 10
 Картофи под формата на ситно и едро смляно брашно или екструдирани люспи, приготвени или консервирани по друг начин, освен с оцет или оцетна киселина, незамразени
 2005 80 00
 Сладка царевица (Zea mays var. saccharata), приготвена или консервирана по друг начин, освен с оцет или оцетна киселина, незамразена
 2008 92 45
 Продукти тип мюсли на основата на неизпечени зърнени екструдирани люспи
 2008 99 85
 Царевица, различна от сладката царевица (Zea mays var. saccharata), приготвена или консервирана по друг начин, несъдържаща добавки от спирт или захар
 2008 99 91
 Ямс, сладки картофи или подобни ядивни части от растения, съдържащи 5 % и повече скорбяла, приготвени или консервирани по друг начин, несъдържащи добавки от спирт или захар
 2101 10 98
 Продукти на основата на кафе
 2101 20 98
 Продукти на основата на чай или мате
 2101 30 19
 Заместители на печено кафе, с изключение на печена цикория
 2101 30 99
 Екстракти, есенции и концентрати на заместители на печено кафе, с изключение на печена цикория
 2102 10 31 до 2102 10 39
 Видове мая за печене
 ex 2103
 Сосове и продукти от тях:
 —
 Майонеза
 2105
 Сладолед и друг ядивен лед, със или без съдържание на какао
 ex 2106
 Хранителни продукти, неуточнени и невключени другаде, освен сред тези с кодове по КН 2106 10 20 и 2106 90 92, и различни от овкусените и оцветени захарни сиропи
 2202 90 91
 2202 90 95
 2202 90 99
 Безалкохолни напитки, несъдържащи плодови или зеленчукови сокове с код по КН 2009, съдържащи продукти с кодове по КН 0401—0404, или мазнини, получени от продукти с кодове по КН 0401—0404
 2905 43 00
 Манитол
 2905 44
 D-глуситол (сорбитол)
 ex 3505 10
 Декстрини и други модифицирани скорбяли, с изключение на естерифицираните и етерифицирани скорбяли с код по КН 3505 10 50
 3505 20
 Лепила на основата на скорбяли или декстрини или други модифицирани скорбяли
 3809 10
 Реактиви за крайна обработка, багрилни носители за ускоряване или фиксиране на багрилата и други продукти и продукти (например, апретиращи вещества и байцове) от типа, използван в


text:
текстилната, хартиената, кожарската или сродни индустрии, неуточнени и невключени другаде
 3823 60
 Сорбитол, различен от сорбитола с код по КН 2905 44
 ПРИЛОЖЕНИЕ 2
 ПРОДУКТИ, ПОСОЧЕНИ В ЧЛЕН 7, ПАРАГРАФ 2
 Код по КН
 Описание
 1902
 Макаронени изделия и кускус:
 A
 —
 от твърда пшеница
 B
 —
 други
 1905 10
 Изпечен хляб
 1905 20 90
 Медени и подобни сладкиши, непредназначени специално за диабетици:
 A
 —
 съдържащи над 15 % от теглото си брашно от зърнени култури, различни от пшеницата, по отношение на цялото съдържание на брашно
 B
 —
 други
 ex 3000
 A
 Вафли и вафлени изделия
 A1
 —
 без пълнеж, със или без заливка
 A1a
 —
 съдържащи над 15 % от теглото си брашно от зърнени култури, различни от пшеницата, по отношение на цялото съдържание на брашно
 A1b
 —
 други
 A2
 —
 други
 A2a
 —
 съдържащи не по-малко от 1,5 % млечни мазнини или не по-малко от 2,5 % млечни протеини
 A2b
 —
 други
 1905 40 10
 Сухар, с добавки от захар, мед, други подсладители, яйца, мазнина, сирене, плодове, какао или сходни продукти:
 A
 —
 съдържащ над 15 % от теглото си брашно от зърнени култури, различни от пшеницата, по отношение на цялото съдържание на брашно
 B
 —
 други
 1905
 ex 3000) + 9019)
 B
 Други печива, съдържащи добавки от захар, мед, други подсладители, яйца, мазнина, сирене, плодове, какао или сходни продукти:
 B1
 —
 съдържащи добавка от яйца не по-малко от 2,5 % от теглото си
 B2
 —
 съдържащи добавка от сухи плодове или ядки:
 B2a
 —
 съдържащи не по-малко от 1,5 % млечни мазнини и не по-малко от 2,5 % млечни протеини; виж приложение V
 B2b
 —
 други
 B3
 —
 съдържащи по-малко от 10 % от теглото си добавена захар и несъдържащи добавка от яйца, сухи плодове или ядки
 ПРИЛОЖЕНИЕ 3
 ПРОДУКТИ, ПОСОЧЕНИ В ЧЛЕН 8, ПАРАГРАФ 2
 Код по КН
 Описание
 1704 90 39/05
 Бонбони и близалки
 1806 32 00/2
 Шоколад
 1905 90 90/7
 Бисквити и вафли
 2005 20 90/6
 Чипс и снакс
 6208 51 00/2
 Хавлиени халати за баня
 6302 60 00
 Кърпи за баня
 Списък на протоколите
 Протокол 1:
 Режим, приложим за внос в Общността на селскостопански продукти с произход от Западния бряг и Ивицата Газа.
 Протокол 2:
 Режим, приложим за внос на Западния бряг и Ивицата Газа на селскостопански продукти с произход от Общността.
 Протокол 3:
 Дефиниция на понятието „продукти с произход от“ и методи за административно сътрудничество.
 ПРОТОКОЛ 1
 относно режима, приложим за внос в Общността на селскостопански продукти с произход от Западния бряг и Ивицата Газа
 Член 1
 1.
 Продуктите, изброени в приложението, с произход от Западния бряг и Ивицата Газа се приемат за внос в Общността в съответствие с условията, посочени по-долу в приложението.
 2.
 Митата за внос или се премахват, или се намаляват с процент, посочен в колона А по отношение на всеки продукт.
 Когато Общата митническа тарифа предвижда прилагане на адвалорни и специфични мита по отношение на някои продукти, процентът за намаление, посочен в колона А и колона В, както е упоменато в параграф 3, важи само за адвалорните мита.


text:
3.
 Митата за някои продукти се премахват в рамките на тарифните квоти, посочени срещу тях в колона Б.
 Митата съгласно Общата митническа тарифа по отношение на надвнесените количества над квотите се намаляват с процента, посочен в колона В.
 4.
 Референтните количества, определени за някои други продукти, освободени от мито, са посочени в колона Г.
 Когато вносът на даден продукт надхвърля контролните количества, Общността — като вземе предвид годишния преглед на търговските потоци, който трябва да извърши — може да приведе въпросния продукт към тарифните квоти на Общността, чийто обем се равнява на контролното количество. В такъв случай за надвнесените над квотите количества от въпросния продукт е валидно митото на Общата митническа тарифа, изцяло или в намален вид, както е посочено в колона В.
 5.
 За някои продукти, различни от споменатите в параграфи 3 и 4, Общността може да определи контролно количество съгласно параграф 4 в светлината на годишния преглед на търговията, който тя трябва да извърши, ако установи, че обема на вноса може да причини затруднения на пазара на Общността. Ако впоследствие продуктът стане предмет на тарифна квота при условията, определени в параграф 4, то за него се прилага митото на Общата митническа тарифа, изцяло или в намален вид — в зависимост от продукта, с процент, посочен в колона В по отношение на надвнесените над квотата количества.
 ПРОТОКОЛ 2
 относно условията, валидни за внос на Западния бряг и Ивицата Газа на селскостопански продукти с произход от Общността
 1.
 Продуктите, изброени в приложението, с произход от Общността се приемат за внос на Западния бряг и Ивицата Газа в съответствие с условията, посочени по-долу в приложението.
 2.
 Митата за внос или се премахват, или се намаляват до нивото, посочено в колона А, в границите на тарифната квота, посочена в колона Б и са предмет на специалните разпоредби, посочени в колона В.
 3.
 За надвнесените количествата над тарифните квоти важат общите мита за трети страни, предмет на специалните разпоредби, посочени в колона В.
 4.
 За сиренето и изварата тарифните квоти се повишават от 1 януари 1997 г. до 1 януари 2000 г. на основата на четири еднакви вноски, всяка съответстваща на 10 % от тази сума.
 ПРОТОКОЛ 3
 относно дефиницията на понятието „продукти с произход от“ и методи за административно сътрудничество
 СЪДЪРЖАНИЕ
 ДЯЛ I
 ОБЩИ РАЗПОРЕДБИ
 Член 1
 Дефиниции
 ДЯЛ II
 ДЕФИНИЦИЯ НА ПОНЯТИЕТО „ПРОДУКТИ С ПРОИЗХОД ОТ“
 Член 2
 Общи изисквания
 Член 3
 Двустранно кумулиране на произхода
 Член 4
 Изцяло произведени продукти
 Член 5
 Продукти с достатъчна степен на доработка или обработка
 Член 6
 Недостатъчни операции по доработка или обработка
 Член 7
 Единица за квалификация
 Член 8
 Аксесоари, резервни части и инструменти
 Член 9
 Комплекти
 Член 10
 Неутрални елементи
 ДЯЛ III
 ТЕРИТОРИАЛНИ ИЗИСКВАНИЯ
 Член 11
 Териториален принцип
 Член 12
 Директен транспорт
 Член 13
 Изложби
 ДЯЛ IV
 ВЪЗСТАНОВЯВАНЕ ИЛИ ОСВОБОЖДАВАНЕ
 Член 14
 Забрана за възстановяване на мита или освобождаване от мита
 ДЯЛ V
 ДОКАЗАТЕЛСТВО ЗА ПРОИЗХОД
 Член 15
 Общи изисквания
 Член 16
 Процедура за издаване на удостоверение за движение EUR.1
 Член 17
 Ретроспективно издадени удостоверения за движение EUR.1
 Член 18
 Издаване на дубликат


text:
на удостоверение за движение EUR.1
 Член 19
 Издаване на удостоверения за движение EUR.1 въз основа на предварително издадено или съставено доказателство за произход
 Член 20
 Условия за съставяне на фактурна декларация
 Член 21
 Одобрен износител
 Член 22
 Валидност на доказателството за произход
 Член 23
 Представяне на доказателство за произход
 Член 24
 Внос на части
 Член 25
 Освобождаване от доказателство за произход
 Член 26
 Оправдателни документи
 Член 27
 Съхраняване на доказателството за произход и на оправдателните документи
 Член 28
 Несъответствия и формални грешки
 Член 29
 Суми в екю
 ДЯЛ VI
 УСЛОВИЯ ЗА АДМИНИСТРАТИВНО СЪТРУДНИЧЕСТВО
 Член 30
 Взаимопомощ
 Член 31
 Проверка на доказателствата за произход
 Член 32
 Уреждане на спорове
 Член 33
 Наказания
 Член 34
 Свободни зони
 ДЯЛ VII
 СЕУТА И МЕЛИЛА
 Член 35
 Прилагане на протокола
 Член 36
 Специални условия
 ДЯЛ VIII
 ЗАКЛЮЧИТЕЛНИ РАЗПОРЕДБИ
 Член 37
 Изменения на протокола
 Член 38
 Изпълнение на протокола
 Член 39
 Транзитно преминаващи стоки или стоки на склад
 ПРИЛОЖЕНИЯ
 Приложение I.
 Встъпителни бележки към списъка в приложение II
 Приложение II.
 Списък на необходимите операции за доработка и обработка, на които трябва да са подложени материалите без посочен произход, за да може произведения продукт да получи статут за произход
 Приложение III.
 Удостоверение за движение EUR.1 и заявка за Удостоверение за движение EUR.1
 Приложение IV.
 Фактурна декларация
 ДЯЛ I
 ОБЩИ РАЗПОРЕДБИ
 Член 1
 Дефиниции
 За целите на настоящия протокол:
 а)
 „производство“ означава всякакъв вид доработка или обработка, включително монтаж и специфични операции;
 б)
 „материал“ означава всяка съставка, суровина, компонент или част и т.н., използвани при производството на продукта;
 в)
 „продукт“ означава произвежданият продукт, дори когато е предназначен за по-късна употреба в други производствени операции;
 г)
 „стоки“ означават както материалите, така и продуктите;
 д)
 „митническа стойност“ означава стойността, определена в съответствие със Споразумението от 1994 г. за изпълнение на член VII от Общото споразумение за митата и търговията (Споразумението на СТО за митническата оценка);
 е)
 „цена франко завод“ означава цената, заплатена за продукта франко завод на производител в Общността или на Западния бряг и Ивицата Газа, в чието предприятие се извършва последната доработка или обработка, при положение че тази цена включва стойността на всички използвани материали, минус вътрешните данъци, които са или могат да бъдат възстановени, когато изцяло произведения продукт се изнесе;
 ж)
 „стойност на материалите“ означава митническата стойност по време на вноса на използваните материали без посочен произход или ако тя е неизвестна и не може да се установи — първата установима цена, заплатена за материалите в Общността или на Западния бряг и Ивицата Газа;
 з)
 „стойност на материалите с посочен произход“ означава стойността на такива материали, както е определена в буква ж), приложена mutatis mutandis;
 и)
 „добавена стойност“ означава цената франко завод, минус митническата стойност на всеки включен продукт, който не е с произход от страната, в която се завършват изцяло тези продукти;
 й)
 „глави“ и „позиции“ означават главите и позициите (четирицифрени кодове), използвани в номенклатурата, която съставлява Системата за хармонизирани описания и кодиране на Общността, наричана в този протокол „Хармонизираната система“ или „ХС“;
 к)
 „класифициран“ се отнася за класифицирането на даден продукт или материал под конкретна


text:
позиция;
 л)
 „партида“ означава продукти, които или са изпратени едновременно от един износител за един получател или се придружават от един транспортен документ за превозването им от износителя до получателя, или пък в отсъствието на такъв документ — от една фактура;
 м)
 „територии“ включва териториалните води.
 ДЯЛ II
 ДЕФИНИЦИЯ НА ПОНЯТИЕТО „ПРОДУКТИ С ПРОИЗХОД“
 Член 2
 Общи изисквания
 1. С цел изпълнение на настоящото споразумение следните продукти се считат за продукти с произход от Общността:
 а)
 продукти, произведени изцяло в Общността по смисъла на член 4 от настоящия протокол;
 б)
 продукти, произведени в Общността, съдържащи материали, които не са били изцяло изработени там, при положение че тези материали са били подложени на достатъчна доработка или обработка в Общността по смисъла на член 5 от настоящия протокол;
 2. С цел изпълнение на настоящото споразумение следните продукти се считат за продукти с произход от Западния бряг и Ивицата Газа:
 а)
 продукти, произведени изцяло на Западния бряг и Ивицата Газа по смисъла на член 4 от настоящия протокол;
 б)
 продукти, произведени на Западния бряг и Ивицата Газа, съдържащи материали, които не са били изцяло изработени там, при положение че тези материали са били подложени на достатъчна доработка или обработка на Западния бряг и Ивицата Газа по смисъла на член 5 от настоящия протокол.
 Член 3
 Двустранно кумулиране на произход
 1. Материали с произход от Общността се считат за материали с произход от Западния бряг и Ивицата Газа, когато са включени в продукт, произведен там. Не е необходимо тези материали да са преминали през достатъчна доработка или обработка, при положение че са преминали през доработка или обработка извън спо менатата в член 6, параграф 1 от настоящия протокол.
 2. Материали с произход от Западния бряг и Ивицата Газа се считат за материали с произход от Общността, когато са включени в продукт, произведен там. Не е необходимо такива материали да са преминали през достатъчна доработка или обработка, при положение че са преминали през доработка или обработка извън споменатата в член 6 параграф 1 от настоящия протокол.
 Член 4
 Изцяло произведени продукти
 1. Следните продукти се считат за изцяло произведени в Общността или на Западния бряг и Ивицата Газа:
 а)
 минерални продукти, извлечени от земята или от морското дъно;
 б)
 растителни продукти, чиито реколти са прибрани там;
 в)
 живи животни, родени и отгледани там;
 г)
 продукти от живи животни, отгледани там;
 д)
 продукти, получени от лов или риболов там;
 е)
 продукти от морски риболов и други продукти, получени от морето извън териториалните води на Общността или на Западния бряг и Ивицата Газа с техни плавателни съдове;
 ж)
 продукти, произведени на борда на техните кораби майки изключително от продуктите, посочени в буква е);
 з)
 използвани предмети, подходящи само за рециклиране или като суровина, включително стари автомобилни гуми, подходящи само за регенериране или за използване като отпадъци;
 и)
 отпадъци и скрап от производствените операции, извършвани там;
 й)
 продукти, извлечени от морския почвен или подпочвен слой извън териториалните води, при положение че страните притежават пълни права да разработват този почвен или подпочвен слой;
 к)
 стоки, произведени там изключително от


text:
продукти, посочени в букви от а) до й).
 2. Термините „техни плавателни съдове“ и „техните кораби майки“ в параграф 1, букви е) и ж) се отнасят само за плавателни съдове и кораби майки:
 а)
 които са регистрирани или документирани в държава-членка на ЕО или на Западния бряг и Ивицата Газа;
 б)
 които плават под флага на държава-членка на ЕО или на Западния бряг и Ивицата Газа;
 в)
 които се притежават минимум до 50 % от граждани на държави-членки на ЕО или на Западния бряг и Ивицата Газа, или пък от дружество със седалище в една от тези страни, чийто мениджър или мениджъри, председател на Съвета на директорите или на Надзорния съвет и повечето членове в тези съвети са граждани на държави-членки на ЕО или на Западния бряг и Ивицата Газа, като освен това в случаите на сдружения или дружества с ограничена отговорност най-малкото половината от капитала принадлежи на тези държави или на държавни органи или граждани на въпросните държави;
 г)
 чийто капитан и офицери са граждани на държави-членки на ЕО или на Западния бряг и Ивицата Газа; и
 д)
 на които минимум 70 % от екипажа са граждани на държави-членки на ЕО или на Западния бряг и Ивицата Газа.
 Член 5
 Продукти с достатъчна степен на доработка или обработка
 1. За целите на член 2 продукти, които не са изцяло произведени, се считат за преминали достатъчна степен на доработка или обработка, когато са изпълнени условията, посочени в списъка на приложение II.
 Гореспоменатите условия показват на каква степен на доработка или обработка трябва да бъдат подложени материалите без посочен произход, използвани при производството на всички продукти, обхванати от настоящото споразумение, и важат само за тези материали. Оттук следва, че когато продукт с придобит статут за произход, поради това че отговаря на условията от списъка, се използва за производството на друг продукт, условията валидни за продукта, в който е включен първият продукт, не важат за него и материалите без посочен произход, използвани за производството му, не се вземат под внимание.
 2. Независимо от параграф 1, материалите без посочен произход, които съгласно условията от списъка не трябва да се използват при производството на даден продукт, въпреки това могат да се използват, при положение че:
 а)
 общата им стойност не надхвърля 10 % от цената франко завод на продукта;
 б)
 чрез прилагането на този параграф не се надхвърля някоя от процентите стойности, посочени в списъка за максимални стойности на материалите без посочен произход.
 Настоящият параграф се прилага за продукти, спадащи към глави 50—63 на Хармонизираната система.
 3. Параграфи 1 и 2 се прилагат, с изключение на разпоредбите на член 6.
 Член 6
 Недостатъчни операции по доработка или обработка
 1. Без да накърняват параграф 2, следните операции се считат за недостатъчни за доработката или обработката на даден продукт, за да получи статут за произход, независимо дали отговаря на изискванията на член 5:
 а)
 операции за съхраняване на продуктите в добро състояние по време на транспортиране и предаване на склад (вентилация, разстилане, сушене, охлаждане, осоляване, обработка със серен двуокис или друг воден разтвор, премахване на повредените